
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Σεπτεμβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 130 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 91 

Νομοθετικό, ρυθμιστικό και οργανωτικό πλαίσιο 
για την υπεύθυνη και ασφαλή διαχείριση αναλω- 
θέντων καυσίμων και ραδιενεργών αποβλήτων 
και τροποποίηση του π.δ. 122/2013. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 έως 4 του άρθρου 1 του 
ν. 1338/1983 «Εφαρμογή του Κοινοτικού Δικαίου» 
(Α' 34), όπως έχουν τροποποιηθεί με τις παρ. 1 και 2 του 
άρθρου 6 του ν. 1440/1984 (Α' 70), και του άρθρου 4 του 
ίδιου νόμου, όπως αντικαταστάθηκε με την παρ. 4 του 
άρθρου 6 του ν. 1440/1984 και τροποποιήθηκε με το 
άρθρο 48 του ν. 3427/2005 (Α' 312), και τη διάταξη του 
άρθρου 50 του ν. 4342/2015 (Α' 143), με την οποία ως 
χρονικό όριο χρήσεως της εξουσιοδότησης- πλαισίου 
του άρθρου 4 του ν. 1338/1983, όπως τροποποιήθηκε 
και ισχύει, ορίζεται η 31 η Δεκεμβρίου 2020. 

2. Τις διατάξεις των άρθρων 39 έως 46 του ν. 4310/2014 
(Α'258) «Έρευνα,Τεχνολογική Ανάπτυξη και Καινοτομία 
και άλλες διατάξεις» και ιδίως της παραγράφου 2 του 
άρθρου 42. 

3. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις» του 
«Κώδικα Νομοθεσίας για την Κυβέρνηση και τα Κυβερ¬ 
νητικά Όργανα», όπως αυτός κυρώθηκε με το άρθρο 
πρώτο του π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά όργανα» (Α' 98). 

4. Τις διατάξεις της αριθ. Υ8 απόφασης (Β' 2109/ 
29.09.2015) «Ανάθεση αρμοδιοτήτων στον Αναπληρωτή 
Υπουργό Παιδείας, Έρευνας και Θρησκευμάτων, Κων¬ 
σταντίνο Φωτάκη». 

5. Τις διατάξεις των άρθρων 44-49 του π.δ. 114/2014 
(ΑΊ 81) «Οργανισμός Υπουργείου Παιδείας και Θρησκευ¬ 
μάτων», όπως ισχύει. 

6. Το π.δ. 100/2014 (Α' 167) «Οργανισμός Υπουργείου 
Περιβάλλοντος, Ενέργειας και Κληματικής Αλλαγής», 
όπως ισχύει. 

7. Το π.δ. 70/2015 (ΑΊ 14) περί ανασύστασης και μετο- 
νομασίας Υπουργείων. 

8. Το π.δ. 125/2016 (Α'210) «Διορισμός Υπουργών, Ανα¬ 
πληρωτών Υπουργών και Υφυπουργών». 


9. Την αριθ. Υ198 απόφαση (Β'3722/16.11.2016) «Ανά¬ 
θεση αρμοδιοτήτων στον Αναπληρωτή Υπουργό Περι¬ 
βάλλοντος και Ενέργειας, Σωκράτη Φάμελλο». 

10. Την εισήγηση της Ελληνικής Επιτροπής Ατομικής 
Ενέργειας (ΕΕΑΕ), σύμφωνα με την απόφαση της 3.4.2015 
(συν. 229η) του Διοικητικού της Συμβουλίου. 

11. Το γεγονός ότι από την εφαρμογή του παρόντος 
π.δ. δεν προκαλείται άμεση δαπάνη σε βάρος του κρα¬ 
τικού προϋπολογισμού. 

12. Την αριθ. 155/2016 γνωμοδότηση του Συμβουλίου 
της Επικράτειας. 

13. Την αριθ. 56/2017 γνωμοδότηση του Συμβουλίου 
της Επικράτειας, με πρόταση των υπουργών Παιδείας, 
Έρευνας και Θρησκευμάτων, Οικονομίας και Ανάπτυξης, 
Υγείας, Οικονομικών, Περιβάλλοντος και Ενέργειας, Εσω¬ 
τερικών και Υποδομών και Μεταφορών και των αναπλη¬ 
ρωτών υπουργών Παιδείας, Έρευνας και Θρησκευμάτων 
και Περιβάλλοντος και Ενέργειας, αποφασίζουμε: 

Άρθρο 1 

Τροποποιήσεις του π.δ. 122/2013 

1. Στο άρθρο 2 παρ. 3 του π.δ. 122/2013 προστίθεται 
περίπτωση γ', ως εξής: 

«γ) Γιατα ραδιενεργά απόβλητατα οποία δημιουργού- 
νται ή προκύπτουν εντός της ελληνικής επικράτειας από 
φορέα, φυσικό ή νομικό πρόσωπο, που ανήκει στη δι¬ 
καιοδοσία άλλης χώρας ή για κάθε μορφής ραδιενεργών 
προϊόντων ή αποβλήτων που ενδεχομένως προκύψουν 
από επεξεργασία υλικών ή αποβλήτων που ανήκουν σε 
άλλη χώρα, τα οποία μπορούν να αποθηκευτούν σε 
εγκεκριμένο από την ΕΕΑΕ χώρο, για μέγιστη συνολική 
χρονική διάρκεια αποθήκευσης έξι (6) μηνών, μετά την 
πάροδο της οποίας επανεξάγονται στη χώρα προέλευ¬ 
σης. Ο φορέας, φυσικό ή νομικό πρόσωπο διατηρεί την 
κύρια και πλήρη ευθύνη για τα ραδιενεργά αυτά προϊό¬ 
ντα ή απόβλητα, τα οποία παραμένουν στη δικαιοδοσία 
της χώρας αυτού.». 

2. Το άρθρο 3 του π.δ. 122/2013 αντικαθίσταται ως 
εξής: 

«Για τους σκοπούς του παρόντος διατάγματος νοού¬ 
νται ως: 

1. «άδεια»: οποιοδήποτε νομικό έγγραφο χορηγούμε¬ 
νο υπό τη δικαιοδοσία του Ελληνικού Κράτους για την 
εκτέλεση οποιοσδήποτε δραστηριότητας ή πρακτικής 
σχετίζεται με τη διαχείριση αναλωθέντων καυσίμων 

και ραδιενεργών αποβλήτων, καθώς και οποιοδήποτε 
νομικό έγγραφο χορηγούμενο για την ανάθεση της ευ¬ 
θύνης χωροθέτησης, σχεδιασμού, κατασκευής, θέσης 
σε λειτουργία, λειτουργίας, αποξήλωσης ή παύσης λει¬ 
τουργίας μιας εγκατάστασης διαχείρισης αναλωθέντων 
καυσίμων ή μιας εγκατάστασης διαχείρισης ραδιενεργών 
αποβλήτων, 

2. «ΑΚΡΑ»: αναλωθέντα καύσιμα και ραδιενεργά από¬ 
βλητα, 

3. «αναλωθέντα καύσιμα (ΑΚ)»: τα πυρηνικά καύσιμα, 
που έχουν ακτινοβοληθεί και οριστικά αφαιρεθεί από 
τον πυρήνατου αντιδραστήρα.Τα αναλωθέντα καύσιμα 
μπορεί είτε να θεωρηθούν ως χρησιμοποιήσιμοι πόροι 
που μπορούν να υποβληθούν σε επανεπεξεργασία είτε 
να προορίζονται για διάθεση, εάν θεωρούνται ραδιε¬ 
νεργά απόβλητα, 

4. «αντιπροσωπευτικό άτομο»: το άτομο που λαμβάνει 
δόση και το οποίο είναι αντιπροσωπευτικό των πλέον 
υψηλά εκτιθέμενων ατόμων στον πληθυσμό, εξαιρου- 
μένων των ατόμων με ακραίες ή σπάνιες συνήθειες, 

5. «αποδέσμευση»: η απαλλαγή ραδιενεργών ουσιών, 
υλικών ή ραδιενεργών καταλοίπων ή αποβλήτων από 
περαιτέρω έλεγχο, εφόσον είτε η συνολική ραδιενέργειά 
τους είτε η συγκέντρωσή της δεν υπερβαίνουν τις τιμές 
των αντιστοίχων επιπέδων αποδέσμευσης, 

6. «αποθήκευση»: η διατήρηση αναλωθέντων καυ¬ 
σίμων ή ραδιενεργών αποβλήτων σε εγκατάσταση με 
πρόθεση επανάκτησης, 

7. «αποξήλωση»: η διαδικασία με την οποία η εγκατά¬ 
σταση τίθεται μονίμως εκτός λειτουργίας. Περιλαμβά¬ 
νει όλες τις ενέργειες, όπως η αποσυναρμολόγηση και 
η απορρύπανση, με στόχο την απελευθέρωση της εγκα¬ 
τάστασης και της τοποθεσίας από το ρυθμιστικό έλεγχο, 

8. «απόρριψη»: η τοποθέτηση αποβλήτων σε χώρο 
εναπόθεσης ή σε συγκεκριμένο τόπο χωρίς πρόθεση 
ανάκτησής τους, καθώς και η εγκεκριμένη άμεση απε¬ 
λευθέρωση των υγρών και αερίων ραδιενεργών απο¬ 
βλήτων σε φυσικούς αποδέκτες, με σκοπό την τελική 
διασποράτους, 

9. «αρμόδια ρυθμιστική αρχή» του τομέα της ασφά¬ 
λειας της διαχείρισης αναλωθέντων καυσίμων ή ραδι¬ 
ενεργών αποβλήτων: η Ελληνική Επιτροπή Ατομικής 
Ενέργειας (ΕΕΑΕ), 

10. «γνωστοποίηση (Νοΐίίίεθΐίοη)»: η υποβολή πληρο¬ 
φοριακών στοιχείων στην ΕΕΑΕ για τη γνωστοποίηση της 
πρόθεσης διενέργειας μιας πρακτικής εμπίπτουσας στο 
πεδίο εφαρμογής των Κανονισμών Ακτινοπροστασίας, 

11. «διάθεση»: η τοποθέτηση αναλωθέντων καυσίμων 
ή ραδιενεργών αποβλήτων σε εγκατάσταση χωρίς πρό¬ 
θεση επανάκτησης, 

12. «διαχείριση αναλωθέντων καυσίμων (ΑΚ)»: όλες 
οι δραστηριότητες που σχετίζονται με το χειρισμό, την 
αποθήκευση, την επανεπεξεργασία ή τη διάθεση αναλω¬ 
θέντων καυσίμων, εξαιρουμένης της μεταφοράς εκτός 
εγκατάστασης, 

13. «διαχείριση ραδιενεργών αποβλήτων (ΡΑ)»: όλες 
οι δραστηριότητες που σχετίζονται με το χειρισμό, την 
προεπεξεργασία, την επεξεργασία, την προετοιμασία, 
την αποθήκευση ή τη διάθεση ραδιενεργών αποβλήτων, 
εξαιρουμένης της μεταφοράς εκτός εγκατάστασης, 


14. «εγκατάσταση διάθεσης»: η εγκατάσταση ή η μο¬ 
νάδα, της οποίας πρωταρχικός σκοπός είναι η διάθεση 
ραδιενεργών αποβλήτων, 

15. «εγκατάσταση διαχείρισης αναλωθέντων καυσίμων 
(ΑΚ)»: οποιαδήποτε εγκατάσταση ή μονάδα, της οποίας 
πρωταρχικός σκοπός είναι η διαχείριση αναλωθέντων 
καυσίμων, 

16. «εγκατάσταση διαχείρισης ραδιενεργών αποβλή¬ 
των (ΡΑ)»: οποιαδήποτε εγκατάσταση ή μονάδα, της 
οποίας πρωταρχικός σκοπός είναι η διαχείριση ραδιε¬ 
νεργών αποβλήτων, 

17. «εγκατάσταση προσωρινής αποθήκευσης αναλω¬ 
θέντων καυσίμων (ΑΚ)»: η αναγνωρισμένη εγκατάσταση 
για την προσωρινή αποθήκευση ΑΚ. Ο χρόνος αποθή¬ 
κευσης καθορίζεται στους όρους αδειοδότησης, 

18. «εγκατάσταση προσωρινής αποθήκευσης ραδι¬ 
ενεργών αποβλήτων (ΡΑ)»: η αναγνωρισμένη εγκατά¬ 
σταση για την προσωρινή αποθήκευση ΡΑ. Ο χρόνος 
αποθήκευσης καθορίζεται στους όρους αδειοδότησης, 

19. «έγκριση (3υΐήοΐΊΖ3ΐίοη)»: η καταχώριση 
(Γθ9ί5ΐΓ3ΐίοη) ή η αδειοδότηση (ΙίεθΠΒίης) μιας πρακτι¬ 
κής ή δραστηριότητας, 

20. «εθνική απογραφή αποβλήτων»: ο επικαιροποιη- 
μένος κατάλογος με τα υπάρχοντα και τα δυνητικά ρα¬ 
διενεργά απόβλητα της χώρας. Ο κατάλογος περιέχει, 
τουλάχιστον, στοιχεία για το είδος, μορφή, κατάσταση, 
ισότοπο, ραδιενέργεια, ποσότητα, περιέκτη, στοιχεία 
κατόχου, ρεύμα αποβλήτου, 

21. «Εθνική Εγκατάσταση Προσωρινής Αποθήκευσης 
και Διαχείρισης Ραδιενεργών Αποβλήτων (ΕΕΠΑΔΡΑ)»: 
η εγκεκριμένη εγκατάσταση προσωρινής αποθήκευ¬ 
σης και διαχείρισης ραδιενεργών αποβλήτων, η οποία 
καθορίζεται με απόφαση του αρμοδίου για την ΕΕΑΕ 
υπουργού, σύμφωνα με το άρθρο 15 του παρόντος, 

22. «Εθνική Επιτροπή Διαχείρισης Ραδιενεργών Απο¬ 
βλήτων (ΕΕΔΡΑ)»: το συλλογικό όργανο με συμβουλευτι¬ 
κό, εισηγητικό και επικουρικό ρόλο στον αρμόδιο για την 
ΕΕΑΕ υπουργό, σχετικά με την υλοποίηση των πρακτικών 
πτυχών της εθνικής πολιτικής και του «εθνικού πλαισί¬ 
ου», την ανεύρεση των σχετικών εφαρμοστέων λύσεων 
και τον συντονισμό των φορέων που εμπλέκονται κατά 
περίπτωση σε θέματα διαχείρισης ΑΚΡΑ, σύμφωνα με το 
άρθρο 15 του παρόντος, 

23. «έκθετη πηγή (οΓρΙτΒη 5ουιτ:θ)»: η κλειστή ραδιε¬ 
νεργός πηγή, το επίπεδο ραδιενέργειας της οποίας, κατά 
τη στιγμή της ανακάλυψής της, είναι ανώτερο από το 
επίπεδο εξαίρεσης που αναφέρεται στους Κανονισμούς 
Ακτινοπροστασίας (ΚΑ), και η οποία δεν βρίσκεται υπό 
κανονιστικό έλεγχο, είτε επειδή δεν τέθηκε ποτέ υπό 
κανονιστικό έλεγχο είτε επειδή έχει εγκαταλειφθεί, απο- 
λεσθεί, τοποθετηθεί σε εσφαλμένο μέρος, κλαπεί ή μετα- 
βιβασθεί σε νέο κάτοχο, χωρίς τη δέουσα κοινοποίηση 
στην αρμόδια αρχή, ή χωρίς τη προβλεπόμενη στους 
ΚΑ κοινοποίηση στην ΕΕΑΕ ή χωρίς να ενημερωθεί ο 
παραλήπτης, 

24. «έκλυση»: η ελεγχόμενη και σε συμφωνία με τα 
εγκεκριμένα όρια, απόρριψη ραδιενεργών αποβλήτων 
(υγρών και αέριων) στο περιβάλλον, 

25. «εκτός χρήσης ραδιενεργός πηγή»: η ραδιενεργός 
πηγή η οποία δεν χρησιμοποιείται πλέον, ούτε προο- 

ρίζεται να χρησιμοποιηθεί για το σκοπό για τον οποίο 
χορηγήθηκε άδεια, αλλά συνεχίζει να είναι αναγκαία η 
ασφαλής διαχείρισή της, 

26. «επανεπεξεργασία»: η διεργασία ή λειτουργία, 
σκοπός της οποίας είναι η εξαγωγή σχάσιμου και η πα¬ 
ραγωγή υλικού από αναλωθέντα καύσιμα για περαιτέρω 

ΧΡήση, 

27. «επεξεργασία (ϊγθβϊιγίθπϊ)»: οι ενέργειες που απο¬ 
σκοπούν στην ενίσχυση της ασφάλειας ή / και της οικο¬ 
νομίας μεταβάλλοντας τα χαρακτηριστικά των αποβλή¬ 
των. Οι τρεις βασικοί στόχοι της επεξεργασίας είναι (α) 
μείωση του όγκου, (β) απομάκρυνση ραδιονουκλιδίων 
από τα απόβλητα και (γ) αλλαγή της σύνθεσης. Η επε¬ 
ξεργασία αποσκοπεί στην κατάλληλη μορφοποίηση των 
αποβλήτων για περαιτέρω διαχείριση, 

28. «επίπεδα αποδέσμευσης»: οι τιμές που καθορίζο¬ 
νται από την ΕΕΑΕ ή καθορίζονται στην εθνική νομοθε¬ 
σία και εκφράζονται ως ενεργότητα ή συγκεντρώσεις 
ενεργότητας, έως τις οποίες (τιμές) τα υλικά που προ¬ 
κύπτουν από οποιαδήποτε πρακτική που υπόκειται σε 
γνωστοποίηση ή έγκριση δύνανται να απαλλάσσονται 
από τις απαιτήσεις του συστήματος ρυθμιστικού ελέγχου 
και των Κανονισμών Ακτινοπροστασίας. Οι τιμές ορίζο¬ 
νται στο παράρτημα VII, πίνακας Α, της Οδηγίας 2013/59/ 
Ευρατόμ του Συμβουλίου της 5ης Δεκεμβρίου 2013 (περί 
καθορισμού των βασικών προτύπων ασφαλείας για την 
προστασία από τους κινδύνους που προκύπτουν από 
ιοντίζουσες ακτινοβολίες), μέχρι την ενσωμάτωσή τους 
στην Ελληνική νομοθεσία, 

29. «επίπεδο εξαίρεσης»: η τιμή που καθορίζεται από 
την ΕΕΑΕ ή καθορίζεται στη νομοθεσία και εκφράζεται 
ως συγκέντρωση ενεργότητας ή συνολική ενεργότητα 
και στην οποία τιμή ή κάτω από αυτήν, η πηγή ακτινο¬ 
βολίας δεν υπόκειται σε γνωστοποίηση ή έγκριση. Οι 
τιμές ορίζονται στο παράρτημα VII, πίνακας Α, της Οδη¬ 
γίας 2013/59/ Ευρατόμ του Συμβουλίου της 5ης Δεκεμ¬ 
βρίου 2013 (περί καθορισμού των βασικών προτύπων 
ασφαλείας για την προστασία από τους κινδύνους που 
προκύπτουν από ιοντίζουσες ακτινοβολίες), μέχρι την 
ενσωμάτωσή τους στην Ελληνική νομοθεσία, 

30. «Κανονισμοί Ακτινοπροστασίας»: τα εθνικά πρό¬ 
τυπα ασφαλείας για την προστασία από τους κινδύνους 
που προκύπτουν από ιοντίζουσες ακτινοβολίες όπως 
ισχύουν σήμερα, με βάση τις Οδηγίες 96/29 Ευρατόμ και 
97/43 Ευρατόμ [κοινή υπουργική απόφαση 1014 ΦΟΡ 
94/06.03.2001 (Β'216)] και όπως αυτά θα αναθεωρηθούν, 
σύμφωνα με το άρθρο 42 παρ. 2 και 3 του ν. 4310/2014, 
με την ενσωμάτωση της Οδηγίας 2013/59/ Ευρατόμ του 
Συμβουλίου της 5ης Δεκεμβρίου 2013, για τον καθορι¬ 
σμό βασικών προτύπων ασφαλείας για την προστασία 
από τους κινδύνους που προκύπτουν από ιοντίζουσες 
ακτινοβολίες, και όπως αυτά εκάστοτε ισχύουν, 

31. «κάτοχος άδειας»: το νομικό ή φυσικό πρόσωπο 
που έχει τη γενική ευθύνη για οποιαδήποτε δραστηριό¬ 
τητα, πρακτική ή εγκατάσταση σχετίζεται με τη διαχείρι¬ 
ση αναλωθέντων καυσίμων ή ραδιενεργών αποβλήτων, 
όπως καθορίζεται σε μια άδεια, 

32. «κλιμακούμενη προσέγγιση»: η μεθοδολογία που 
αντικατοπτρίζει κατά αναλογικό τρόπο τον ενεχόμενο 


σχετικό κίνδυνο από μια δραστηριότητα, πρακτική ή 
εγκατάσταση, και ο οποίος εκτιμάται με βάση το είδος 
και την πολυπλοκότητα της δραστηριότητας, πρακτικής 
ή εγκατάστασης, το είδος, την ποσότητα και τη χρήση 
ραδιενεργών υλικών καθώς και τις απαιτήσεις για τεχνο¬ 
γνωσία, ανθρώπινο δυναμικό και πόρους, 

33. «λειτουργίες ασφάλειας»: οι ειδικοί σκοποί που 
πρέπει να επιτυγχάνονται προκειμένου να ικανοποιού¬ 
νται οι απαιτήσεις ασφάλειας, 

34. «παραγωγός ΑΚΡΑ»: κάθε πρόσωπο, του οποίου 
οι δραστηριότητες παράγουν ραδιενεργά απόβλητα ή 
αναλωθέντα καύσιμα (αρχικός παραγωγός αποβλήτων) 
ή κάθε πρόσωπο που πραγματοποιεί εργασίες προεπε- 
ξεργασίας, ανάμειξης ή άλλες εργασίες, οι οποίες οδη¬ 
γούν σε μεταβολή της φύσης ή της σύνθεσης των ραδι¬ 
ενεργών αποβλήτων αυτών, 

35. «παύση λειτουργίας»: η περάτωση όλων των λει¬ 
τουργιών σε ορισμένο χρονικό διάστημα μετά την τοπο¬ 
θέτηση των αναλωθέντων καυσίμων ή των ραδιενεργών 
αποβλήτων σε εγκατάσταση διάθεσης, συμπεριλαμβα¬ 
νομένων των τελικών τεχνικών ή άλλων εργασιών που 
απαιτούνται, ώστε να εξασφαλισθεί ότι η εγκατάσταση 
θα είναι μακροπρόθεσμα ασφαλής, 

36. «περιοριστικό επίπεδο δόσης»: το επίπεδο δόσης 
που στοχεύει στον περιορισμό των αναμενομένων και 
δυνητικών ατομικών δόσεων που προέρχονται από συ¬ 
γκεκριμένη πρακτική ή δραστηριότητα, ή από συγκεκρι¬ 
μένη πηγή στο πλαίσιο μιας πρακτικής. Χρησιμοποιείται 
κατά τη διαδικασία βελτιστοποίησης και κατά το στάδιο 
του σχεδιασμού της ακτινοπροστασίας και καθορίζεται 
από την κείμενη νομοθεσία ή εγκρίνεται κατά περίπτωση 
από την ΕΕΑΕ, 

37. «προετοιμασία»: οι ενέργειες που παράγουν περιέ¬ 
κτες (ρ3εΙ<39θ5) ραδιενεργών αποβλήτων, οι οποίοι είναι 
κατάλληλοι για χειρισμό, μεταφορά, αποθήκευση ή / και 
διάθεση. Η προετοιμασία μπορεί να περιλαμβάνει τη με¬ 
τατροπή των αποβλήτων σε στερεά μορφή, τοποθέτηση 
των αποβλήτων σε δοχεία και, εάν είναι αναγκαίο, την 
ύπαρξη και χρήση υπερσυσκευασίας (ονθφ3εΙ<), 

38. «προεπεξεργασία»: οποιαδήποτε εργασία ή το 
σύνολο των εργασιών πριν από την επεξεργασία των 
αποβλήτων, όπως συλλογή, διαχωρισμός, χημική προ¬ 
σαρμογή και απορρύπανση, 

39. «πυρηνική προστασία (ηυεΙθΒΓ 5θευπΐγ)»: η πρόλη¬ 
ψη, η ανίχνευση και η απόκριση σε κλοπή, μη εξουσιοδο¬ 
τημένη πρόσβαση, δολιοφθορά, παράνομη μεταφορά ή 
άλλη κακόβουλη πράξη με εμπλοκή πυρηνικού υλικού 
ή άλλων ραδιενεργών υλικών ή των συσχετιζόμενων με 
αυτά εγκαταστάσεων, 

40. «ραδιενεργά απόβλητα (ΡΑ)»: ραδιενεργά υλικά 
σε αέρια, υγρή ή στερεά μορφή, των οποίων η περαι¬ 
τέρω χρήση δεν προβλέπεται ή δεν εξετάζεται από το 
Ελληνικό Κράτος ή από νομικό ή φυσικό πρόσωπο, του 
οποίου την απόφαση αποδέχεται το Ελληνικό κράτος, και 
τα οποία ελέγχονται ως ραδιενεργά απόβλητα από την 
ΕΕΑΕ, βάσει του νομοθετικού και ρυθμιστικού πλαισίου 
του Ελληνικού Κράτους, 

41. «ρεύματα ραδιενεργών αποβλήτων (ΡΑ)»: ο δίαυ¬ 
λος εισροής αποβλήτων προς διαχείριση, τα οποία πα- 

ρουσιάζουν παρόμοια αφετηρία γέννησης, παρόμοια 
χαρακτηριστικά και κοινή διαδρομή προς διαχείριση 
(π.χ. επεξεργασία, αποθήκευση, μεταφορά, διάθεση), 

42. «φυσική προστασία (ράγείεθΙ ρΐΌΐθεΐίοη)»: στο πα¬ 
ρόν κείμενο, η πρόληψη και η απόκριση έναντι φυσικών 
κινδύνων ή καταστροφών (π.χ. πυρκαγιάς, πλημμύρας, 
κ.λπ).». 

3. Στο τέλος του άρθρου 4 του π.δ. 122/2013 προστί¬ 
θεται νέα παράγραφος 5 ως εξής: 

«5. Κατά τη διαχείριση των ΑΚΡΑ, η προστασία των 
εργαζομένων, του πληθυσμού και του περιβάλλοντος 
διασφαλίζεται με την εφαρμογή των αρχών ακτινοπρο¬ 
στασίας και των σχετικών διατάξεων των Κανονισμών 
Ακτινοπροστασίας, επιπροσθέτως δε, ισχύουν και τα 
ακόλουθα: 

α) Κάθε πρακτική, έργο ή δραστηριότητα που αφο¬ 
ρά στη διαχείριση ΑΚΡΑ, πριν εγκριθεί για πρώτη φορά 
πρέπει να κριθεί αιτιολογημένη από την ΕΕΑΕ, βάσει των 
κοινωνικών και οικονομικών ή άλλων πλεονεκτημάτων 
που παρέχει σε σχέση με ενδεχόμενη βλάβη στην υγεία. 
Οι εφαρμοζόμενες ή οι υπάρχουσες πρακτικές διαχεί¬ 
ρισης ΑΚΡΑ μπορούν να αναθεωρούνται από την ΕΕΑΕ 
όταν ανακύψουν νέες και σημαντικές ενδείξεις σχετικά 
με την αποτελεσματικότητάτους. Απαγορεύονται οι μη 
αιτιολογημένες πρακτικές διαχείρισης ΑΚΡΑ. 

β) Στο πλαίσιο της βελτιστοποίησης της ακτινοπρο¬ 
στασίας ισχύουν τα ακόλουθα: 

αα) Περιοριστικά επίπεδα δόσεων για το κοινό καθο¬ 
ρίζονται ως ακολούθως: 

ααα) 100 μ5ν ανά έτος για την ενεργό δόση στην οποία 
εκτίθεται το αντιπροσωπευτικό άτομο του κοινού και η 
οποία οφείλεται στο σύνολο των εφαρμοζομένων πρα¬ 
κτικών διαχείρισης των ΑΚΡΑ, 

ααβ) 50 μ5ν ανά έτος για την ενεργό δόση στην οποία 
εκτίθεται το αντιπροσωπευτικό άτομο του κοινού και η 
οποία οφείλεται σε μια συγκεκριμένη πρακτική διαχεί¬ 
ρισης ΑΚΡΑ, 

ααγ) 10 μ5ν ανά έτος για την ενεργό δόση στην οποία 
εκτίθεται το αντιπροσωπευτικό άτομο του κοινού και η 
οποία οφείλεται στις εκλύσεις υγρών ή αερίων, από μια 
συγκεκριμένη πρακτική διαχείρισης ΑΚΡΑ. 

ββ) Περιοριστικά επίπεδα δόσεων για επαγγελματικά 
εκτιθέμενους: 

Κατά την διαχείριση των ΑΚΡΑ, τα περιοριστικά επί¬ 
πεδα δόσεων για επαγγελματικά εκτιθέμενους, καθορί¬ 
ζονται από τον κάτοχο της άδειας στο στάδιο προγραμ¬ 
ματισμού της ακτινοπροστασίας και εγκρίνονται κατά 
περίπτωση από την ΕΕΑΕ. 

Εφόσον κριθεί απαραίτητο, η ΕΕΑΕ εκδίδει σχετικές 
κατευθυντήριες γραμμές και τιμές περιοριστικών επι¬ 
πέδων δόσεων.». 

4. Στην παρ. 2 του άρθρου 6 του π.δ. 122/2013 προ¬ 
στίθενται περιπτώσεις δ) έως και ιδ) ως εξής: 

«δ) Εισηγείται, εφαρμόζει και τηρεί το σύστημα αδει- 
οδότησης πρακτικών, δραστηριοτήτων και εγκαταστά¬ 
σεων διαχείρισης ΑΚΡΑ και χορηγεί ή εισηγείται στον 
αρμόδιο υπουργό τη χορήγηση της, κατά περίπτωση, 
προβλεπόμενης από το παρόν π.δ. και την κείμενη νομο¬ 


θεσία, σχετικής άδειας (άρθρο 5 παρ. 1 περ. γ και άρθρο 
16 του παρόντος). 

ε) Καταρτίζει, εφαρμόζει, τηρεί και διαχειρίζεται το 
σύστημα ρυθμιστικών ελέγχων, επιθεωρήσεων και τεκ¬ 
μηρίωσης (άρθρο 5 παρ. 1 περ. δ του παρόντος). Για το 
σκοπό αυτό έχει πρόσβαση στους χώρους και στα αρ¬ 
χεία που αφορούν στις πρακτικές, εγκαταστάσεις και 
δραστηριότητες ΑΚΡΑ. 

στ) Οποτεδήποτε συντρέχουν λόγοι που αφορούν σε 
καταστρατήγηση του κανονιστικού πλαισίου και σε πα¬ 
ραβίαση όρων της άδειας, αφαιρεί ή εισηγείται την αφαί¬ 
ρεση, κατά περίπτωση, της άδειας αυτής και προβαίνει 
στις ή εισηγείται τις προβλεπόμενες κυρώσεις. 

ζ) Στο πλαίσιο του συστήματος τεκμηρίωσης, συντάσ¬ 
σει ανά πενταετία έκθεση, την οποία υποβάλλει στον 
αρμόδιο για την ΕΕΑΕ υπουργό και στην οποία αποτυ- 
πώνεται η τρέχουσα κατάσταση σχετικά με τη διαχείριση 
των ΑΚΡΑ, τα προβλήματα που δημιουργήθηκαν από 
την παραγωγή και τη διαχείριση των ΑΚΡΑ, καθώς και τα 
προτεινόμενα μέτρα βελτίωσης της κατάστασης. 

η) Εισηγείται νέους ή συμπληρωματικούς κανονισμούς 
σχετικά με την ασφαλή διαχείριση των ΑΚΡΑ και εκδίδει 
κατευθυντήριες γραμμές και οδηγίες, με βάση τα σχε¬ 
τικά με την ασφάλεια των ΑΚΡΑ διεθνή και ευρωπαϊκά 
πρότυπα. 

θ) Συνεργάζεται, στο πλαίσιο του ρυθμιστικού της έρ¬ 
γου, με την οριζόμενη στην παράγραφο 3 του άρθρου 15 
του παρόντος Εθνική Επιτροπή Διαχείρισης Ραδιενεργών 
Αποβλήτων για το σχεδίασμά του εθνικού προγράμμα¬ 
τος του άρθρου 11 για τη διαχείριση των ΑΚΡΑ. 

ι) Συντάσσει και εισηγείται το αρχικό (πρώτο) σχέδιο 
του εθνικού προγράμματος του άρθρου 11 παρ. 4 και 
μεριμνά για την ορθή εφαρμογή του. 

ια) Τηρεί την εθνική βάση δεδομένων ΑΚΡΑ, ραδιενερ¬ 
γών πηγών, ραδιενεργών υλικών και πυρηνικών καυσί¬ 
μων, και πραγματοποιεί ετησίωςτην προβλεπόμενη στο 
άρθρο 11 παρ. 7 του παρόντος εθνική απογραφή των 
υπό διαχείριση ΑΚΡΑ, καθώς και την εκτίμηση αυτών 
που ενδέχεται να προκύψουν στο μέλλον. 

ιβ) Εγκρίνει προτεινόμενα ρεύματα διαχείρισης ΑΚΡΑ, 
καθώς και τεχνικές λύσεις και διαδικασίες διαχείρισης 
ΑΚΡΑ. 

ιγ) Παρέχει εκπαίδευση και κατάρτιση σε θέματα ακτι¬ 
νοπροστασίας στο προσωπικό των εμπλεκομένων με την 
διαχείριση των ΑΚΡΑ φορέων. 

ιδ) Μεριμνά για την κοινοποίηση στην Ευρωπαϊκή Επι¬ 
τροπή του περιεχομένου του εθνικού προγράμματος 
του άρθρου 11.». 

5. Στο άρθρο 7 του π.δ. 122/2013, η παράγραφος 5 κα- 
ταργείται και προστίθενται παράγραφοι 5,6 και 7 ως εξής: 

«5.0 κάτοχος άδειας εγκατάστασης διαχείρισης ΑΚΡΑ 
διαθέτει πρόγραμμα διασφάλισης ποιότητας, έτσι ώστε 
να εκτελούνται όλες οι προγραμματισμένες και συστη¬ 
ματικές ενέργειες που απαιτούνται, προκειμένου να δι- 
ασφαλισθεί επαρκώς ότι μια δομή, σύστημα, εξάρτημα 
ή διαδικασία σχετικά με τη διαχείριση των ΑΚΡΑ, σε όλα 
τα στάδια ή σε μέρος αυτής, λειτουργεί ικανοποιητικά. 
Το πρόγραμμα διασφάλισης ποιότητας εγκρίνεται από 
την ΕΕΑΕ. 

6.0 κάτοχος άδειας εγκατάστασης ΑΚΡΑ διαθέτει σχέ¬ 
δια αντιμετώπισης έκτακτης ανάγκης. Τα σχέδια αυτά 
εγκρίνονται από την ΕΕΑΕ. Ο κάτοχος άδειας διενεργεί 
ασκήσεις έκτακτης ανάγκης σε περιοδική βάση. 

7. Οι κάτοχοι άδειας διαθέτουν και διατηρούν επαρκείς 
οικονομικούς και ανθρώπινους πόρους για την εκπλή¬ 
ρωση των υποχρεώσεών τους, όσον αφορά την ασφά¬ 
λεια της διαχείρισης των αναλωθέντων καυσίμων και 
των ραδιενεργών αποβλήτων, όπως αυτές αναφέρονται 
στις παραγράφους 1 έως και 6.». 

6. Στο τέλος της παραγράφου 2 του άρθρου 10 του 
π.δ. 122/2013 προστίθεται το ακόλουθο εδάφιο: 

«Ο τρόπος ενημέρωσης και η συμμετοχή του κοινού 
στη διαδικασία λήψης αποφάσεων για τη διαχείριση των 
ραδιενεργών αποβλήτων ρυθμίζεται στις διατάξεις της 
προβλεπόμενης από την παρ. 5 του άρθρου 16 του πα¬ 
ρόντος, κοινής υπουργικής απόφασης, σχετικά με την 
αδειοδότηση των εγκαταστάσεων διαχείρισης ραδιε¬ 
νεργών αποβλήτων.». 

7. Στο άρθρο 11 του π.δ. 122/2013 και μετά την παρά¬ 
γραφο 2 προστίθενται παράγραφοι ως εξής: 

«3. Σκοπός του εθνικού προγράμματος είναι ο καθορι¬ 
σμός του τρόπου υλοποίησης μέσω πρακτικών λύσεων, 
της καθοριζόμενης στο άρθρο 4 του παρόντος εθνικής 
πολιτικής για την υπεύθυνη και ασφαλή διαχείριση των 
ΑΚΡΑ. Το εθνικό πρόγραμμα, αποτελεί βασικό εργαλείο 
και βασική αναφορά για τους φορείς που εμπλέκονται 
στην πρακτική εφαρμογή της εθνικής πολιτικής. Το 
εθνικό πρόγραμμα καλύπτει όλους τους τύπους, όλα τα 
ρεύματα και όλα τα στάδια της διαχείρισης ΑΚΡΑ που 
υπάγονται στη δικαιοδοσία του Ελληνικού κράτους, από 
την παραγωγή έως τη διάθεσή τους, σύμφωνα με τα άρ¬ 
θρα 11 και 12 του παρόντος. 

4. Η σύνταξη του αρχικού (πρώτου) σχεδίου εθνικού 
προγράμματος και η υποβολή του στον αρμόδιο για την 
ΕΕΑΕ Υπουργό προς έγκριση ανατίθεται στην ΕΕΑΕ. 

5. Οι μετέπειτα επικαιροποιήσειςτου εθνικού προγράμ¬ 
ματος γίνονται τουλάχιστον ανά τριετία. Οι επικαιροποι- 
ήσεις των σχεδίων του εθνικού προγράμματος γίνονται 
από την ΕΕΑΕ, μετά από σύμφωνη γνώμη της ΕΕΔΡΑ.Το 
εκάστοτε σχέδιο εθνικού προγράμματος υποβάλλεται 
στον αρμόδιο για την ΕΕΑΕ υπουργό για έγκριση. 

6. Μετά την έγκριση από τον αρμόδιο για την ΕΕΑΕ 
υπουργό, το εκάστοτε εθνικό πρόγραμμα καθίσταται 
εκτελεστό και κοινοποιείται σε όλους τους εμπλεκόμε¬ 
νους φορείς, προκειμένου να εναρμονίσουν τα συντασ- 
σόμενα από αυτούς σχέδια και δράσεις. Το εθνικό πρό¬ 
γραμμα κοινοποιείται, επίσης, στην Ευρωπαϊκή Επιτροπή 
με μέριμνα της ΕΕΑΕ. 

7. Το περιεχόμενο του εθνικού προγράμματος ορίζεται 
στο άρθρο 12 του παρόντος. Για τον σχεδίασμά του εθνι¬ 
κού προγράμματος λαμβάνονται υπόψη τα ακόλουθα: 

α) Τα είδη, τα ρεύματα και οι ποσότητες των υφιστά¬ 
μενων προς διαχείριση ΑΚΡΑ, καθώς και τα αντίστοιχα 
είδη, ρεύματα και ποσότητες ΑΚΡΑ που αναμένεται να 
προκύψουν μελλοντικά, σύμφωνα με την εθνική απο- 
γραφή ΑΚΡΑ, την οποία πραγματοποιεί ετησίως η ΕΕΑΕ, 
με βάση τα στοιχεία και τις πληροφορίες που αντλεί από 
την εθνική βάση δεδομένων την οποία τηρεί. Η εθνική 


απογραφή πρέπει να τεκμηριώνεται με συστηματικό 
τρόπο, λαμβάνοντας υπόψη τα χαρακτηριστικά και την 
τοποθεσία των ΑΚΡΑ. 

β) Ο καθορισμός, η ανάπτυξη και η υλοποίηση των 
προτεινομένων στο εθνικό πρόγραμμα λύσεων, ακολου¬ 
θούν κλιμακούμενη προσέγγιση. 

γ) Η ταξινόμηση των ΑΚΡΑ, η οποία πραγματοποιείται 
με βάση τις εκάστοτε ισχύουσες κατευθυντήριες γραμ¬ 
μές ασφάλειας του ΔΟΑΕ. 

δ) Ο καθορισμός των σημαντικών οροσήμων σχετικά 
με την επίτευξη των πρωταρχικών στόχων του εθνικού 
προγράμματος. 

8. Για την παρακολούθηση της πορείας και της προό¬ 
δου εφαρμογής καθώς και την αξιολόγηση του εθνικού 
προγράμματος, καθορίζονται, κατά την φάση του σχε- 
διασμού του, βασικοί δείκτες επίδοσης. 

9.0 σχεδιασμός, η υλοποίηση του εθνικού προγράμ¬ 
ματος, και αξιολόγησή τους μέσω των δεικτών της παρ. 8, 
διασφαλίζουν ότι το πρόγραμμα είναι: 

α) σύμφωνο με τις εθνικές ανάγκες, λαμβάνοντας υπό¬ 
ψη κλιμακούμενη προσέγγιση, 
β) περιεκτικό και καλύπτει όλες τις πρακτικές της δι¬ 
αχείρισης των ΡΑ, 

γ) επίκαιρο και λαμβάνει υπόψη τις σχετικές νέες εθνι¬ 
κές και διεθνείς πολιτικές, τεχνικές και κοινωνικοπολι- 
τικές εξελίξεις, καθώς και τα επιστημονικά δεδομένα, 
δ) αξιόπιστο και καταδεικνύει την πρόθεση και δέ¬ 
σμευση των εμπλεκομένων για την εφαρμογή λύσεων 
και πρακτικών χωρίς αδικαιολόγητη καθυστέρηση, 
ε) πειστικό, εύλογο, περιλαμβάνει ρεαλιστικά και συνε¬ 
πή βήματα που οδηγούν στον προβλεπόμενο στόχο, συ¬ 
μπεριλαμβανομένων της διαθεσιμότητας και ανάπτυξης 
ικανοτήτων και πόρων, της αξιολόγησης και διαχείρισης 
των κινδύνων, και εξασφαλίζει παράλληλα τη διαφάνεια 
όσον αφορά τη λήψη αποφάσεων, την επιλογή και εφαρ¬ 
μογή των συναφών πρακτικών και δραστηριοτήτων και 
την τήρηση όλων των αποδεικτικών στοιχείων τεκμηρί¬ 
ωσης της λήψης αποφάσεων και εφαρμογής, 
στ) βιώσιμο και τροφοδοτούμενο εγκαίρως με επαρ¬ 
κείς πόρους και ανθρώπινο δυναμικό ώστε να είναι λει¬ 
τουργικό και αποτελεσματικό.». 

8. Το Κεφάλαιο 3 του π.δ. 122/2013 αναριθμείται σε 
Κεφάλαιο 6 και τα άρθρα 13 και 14 του ίδιου π.δ., ανα- 
ριθμούνται σε άρθρα 27 και 28, αντίστοιχα. 

9. Μετά το άρθρο 12 του π.δ. 122/2013 προστίθενται 
Κεφάλαια και άρθρα 13 έως 26 ως εξής: 

«ΚΕΦΑΛΑΙΟ 3 

ΑΠΑΙΤΗΣΕΙΣ ΑΣΦΑΛΕΙΑΣ ΚΑΙ ΦΟΡΕΙΣ 
Άρθρο 13 

Απαιτήσεις ασφάλειας κατά τη διαχείριση 
των ραδιενεργών αποβλήτων 

1. Υποχρεώσεις και ευθύνες του κατόχου άδειας 
Ο κάτοχος άδειας που διαχειρίζεται ΑΚΡΑ: 
α) Εφαρμόζει πολιτική διαχείρισης ΑΚΡΑ που θέτει ως 
ύψιστη προτεραιότητα την ασφάλεια και προάγει την 
νοοτροπία ασφάλειας (ϊθίθΐγ ευΐΐυτθ), μέσω της κατάλ¬ 
ληλης διοικητικής δομής του, με σαφή επιμερισμό ευθυ¬ 
νών και καθορισμένες γραμμές επικοινωνίας. 

β) Θεσπίζει και εφαρμόζει κατάλληλο πρόγραμμα δια¬ 
σφάλισης ποιότητας και κατάλληλο σύστημα διαχείρισης 
ποιότητας. 

γ) Εξασφαλίζει επαρκή αριθμό κατάλληλα καταρτισμέ¬ 
νου και εκπαιδευμένου ανθρώπινου δυναμικού. 

δ) Διασφαλίζει επαρκείς οικονομικούς πόρους, καθώς 
και την επιστημονική και τεχνική υποστήριξη που απαι¬ 
τείται για την ασφάλεια διαχείρισης ΑΚΡΑ. 

ε) Θεσπίζει κατάλληλο σχέδιο πρόληψης και αντιμε¬ 
τώπισης καταστάσεων έκτακτης ανάγκης, συμπεριλαμ- 
βανομένης, αν κριθεί απαραίτητο από την ΕΕΑΕ, της 
διασύνδεσης του σχεδίου αυτού με το εθνικό σχέδιο 
έκτακτης ανάγκης. 

στ) Θεσπίζει διαδικασίες για τη διαχείριση έκτακτων, 
πλην αναμενόμενων, περιστατικών και την αντιμετώπιση 
συμβάντων ή ατυχημάτων. 

ζ) Ορίζει υπεύθυνο ακτινοπροστασίας ή εσωτερική 
ειδικευμένη υπηρεσία ακτινοπροστασίας, κατά περί¬ 
πτωση. 

η) Θεσπίζει και εφαρμόζει πρόγραμμα πυρηνικής προ¬ 
στασίας. 

θ) Θεσπίζει και εφαρμόζει πρόγραμμα δια βίου εκπαί¬ 
δευσης και κατάρτισης των εργαζομένων, και ειδικότερα 
όσων ασκούν καθήκοντα σχετικά με την ασφάλεια, την 
ακτινοπροστασία και την αντιμετώπιση καταστάσεων 
έκτακτης ανάγκης. 

2. Αποτίμηση και επαλήθευση της ασφάλειας εγκατά¬ 
στασης διαχείρισης ΑΚΡΑ 

α) Ο κάτοχος αδείας υποχρεούται να αποτιμά την 
ασφάλεια της εγκατάστασης με τρόπο συστηματικό και 
διεξοδικό. Η αποτίμηση της ασφάλειας: 

αα) τεκμηριώνεται επαρκώς σε έγγραφα (εκθέσεις) 
ανάλυσης ασφάλειας και περιλαμβάνει όλα τα στάδια 
της ζωής της εγκατάστασης, λαμβάνοντας υπόψη και 
τις επιπτώσεις από τη γήρανσή της, 
ββ) επικαιροποιείται περιοδικά, και όποτε αυτό απαι¬ 
τείται, λαμβάνοντας, ιδίως, υπόψη την εμπειρία από τη 
λειτουργία, τις μεταβολές ή τη νέα γνώση αναφορικά 
με τα ιδιαίτερα χαρακτηριστικά της τοποθεσίας και της 
εγκατάστασης, τη διεθνή εμπειρία, τις εξελίξεις στην 
έρευνα και την τεχνολογία. 

β) Το επίπεδο ασφάλειας της εγκατάστασης επαληθεύ¬ 
εται μέσω αναλύσεων, εποπτείας, ελέγχων και επιθεω¬ 
ρήσεων, ώστε να διασφαλίζεται ότι αυτό παραμένει σε 
όλα τα στάδια της ζωής της εγκατάστασης, σε συμφωνία 
με το σχεδίασμά, την ανάλυση ασφάλειας, την μελέτη 
περιβαλλοντικών επιπτώσεων, τα όρια και τις συνθήκες 
λειτουργίας και τις απαιτήσεις ασφάλειας. 

3. Αξιολόγηση τοποθεσίας εγκατάστασης διαχείρισης 
ΑΚΡΑ 

Η τοποθεσία εγκατάστασης διαχείρισης ΑΚΡΑ αξιο¬ 
λογείται, λαμβάνοντας υπόψη όλους τους παράγοντες 
και τις παραμέτρους που σχετίζονται με τα χαρακτηρι¬ 
στικά της τοποθεσίας, όπως γεωλογικά, υδρολογικά, 
σεισμολογικά, πληθυσμιακά, οδικό δίκτυο, καθώς και 
οποιαδήποτε άλλα, που ενδέχεται να έχουν επίδραση 
στην ασφάλεια της εγκατάστασης και στο περιβάλλον, 
σε όλα τα στάδια της ζωής της, και λαμβάνοντας υπόψη 
την κλιμακούμενη προσέγγιση. Κατά την αξιολόγηση 


της τοποθεσίας εγκατάστασης αξιολογούνται οι πιθανές 
επιπτώσεις της εγκατάστασης στον πληθυσμό και στο 
περιβάλλον, σε κανονικές συνθήκες και σε συνθήκες ατυ¬ 
χήματος, καθώς επίσης και η δυνατότητα εφαρμογήςτου 
σχεδίου έκτακτης ανάγκης. 

4. Σχεδιασμός- κατασκευή εγκατάστασης διαχείρισης 
ΑΚΡΑ 

α) Ο σχεδιασμός της εγκατάστασης περιλαμβάνει πολ¬ 
λαπλά, αξιόπιστα και ανεξάρτητα μεταξύ τους επίπεδα 
προστασίας, καθώς και φράγματα (δικλείδες ασφαλείας) 
για την αποφυγή διαφυγής ραδιενεργών υλικών στο πε¬ 
ριβάλλον. Πρωταρχικός στόχος του σχεδιασμού είναι η 
πρόληψη ατυχήματος και σε περίπτωση που αυτό συμ¬ 
βεί, ο μετριασμός των επιπτώσεών του. 

β) Ο σχεδιασμός της εγκατάστασης διασφαλίζει την 
αξιόπιστη, ομαλή και εύκολα διαχειρίσιμη λειτουργία. 

γ) Ο σχεδιασμός της εγκατάστασης λαμβάνει υπόψη 
του, με συστηματικό τρόπο, τον ανθρώπινο παράγοντα, 
την αλληλεπίδραση ανθρώπου - μηχανής και τις περι¬ 
βαλλοντικές επιπτώσεις. 

δ) Ο σχεδιασμός της εγκατάστασης εμπεριέχει τεχνο¬ 
λογία, αποδεδειγμένα αξιόπιστη. 

ε) Ο σχεδιασμός αποσκοπεί ώστε η έκθεση σε ακτινο¬ 
βολία των εργαζομένων και του πληθυσμού, καθώς και 
οι επιπτώσεις στο περιβάλλον να είναι τόσο χαμηλές, 
όσον αυτό είναι λογικά εφικτό, σύμφωνα με την αρχή 
της βελτιστοποίησης, συμπεριλαμβανομένηςτης εφαρ¬ 
μογής των περιοριστικών επιπέδων δόσεων. 

στ) Η κατασκευή της εγκατάστασης πραγματοποιείται 
σύμφωνα με τον εγκεκριμένο σχεδίασμά και τις εγκεκρι¬ 
μένες τροποποιήσεις και τη μελέτη περιβαλλοντικών 
επιπτώσεων. 

5. Λειτουργία, συντήρηση, τροποποιήσεις, χρήση 
εγκατάστασης διαχείρισης ΑΚΡΑ 

α) Η λειτουργία της εγκατάστασης πραγματοποιείται 
σύμφωνα με λεπτομερή και σαφώς καθορισμένα όρια 
και συνθήκες λειτουργίας, συμπεριλαμβανομένων και 
των κατάλληλων κριτηρίων αποδοχής αποβλήτων. Τα 
όρια και οι συνθήκες λειτουργίας επικαιροποιούνται, με 
βάση την εμπειρία από τη λειτουργία ή τις τυχόν τροπο¬ 
ποιήσεις στην εγκατάσταση. 

β) Η λειτουργία, η συντήρηση, οι τροποποιήσεις και η 
χρήση της εγκατάστασης πραγματοποιούνται από επαρ¬ 
κώς καταρτισμένο ή/και εξουσιοδοτημένο προσωπικό 
και βάσει σαφώς καθορισμένων από τον κάτοχο αδείας 
διαδικασιών. 

γ) Ο κάτοχος άδειας γνωστοποιεί άμεσα στην ΕΕΑΕ όλα 
τα συμβάντα που άπτονται της ασφάλειας και πυρηνικής 
προστασίας, την ανάλυσή τους, καθώς και όλες τις αρμό- 
ζουσες διορθωτικές ενέργειες, στις οποίες προέβη για τη 
βελτίωση της ασφάλειας και προστασίας εργαζομένων, 
πληθυσμού και περιβάλλοντος. 

δ) Ο κάτοχος άδειας διατηρεί πλήρες και επικαιροποι- 
ημένο αρχείο καθ'όλη τη διάρκεια της ζωής της εγκατά¬ 
στασης. Στο αρχείο αυτό καταγράφονται τα σχέδια της 
εγκατάστασης, οι τυχόν τροποποιήσεις, η συντήρηση, 
καθώς και τα σημαντικά για την ασφάλεια στοιχεία. Επί¬ 
σης τηρείται πλήρες αρχείο συμβάντων. 

6. Αποξήλωση 

α) Η αποξήλωση της εγκατάστασης γίνεται σύμφωνα 
με εγκεκριμένο από την ΕΕΑΕ πρόγραμμα αποξήλωσης, 
συμπεριλαμβανομένων των μέτρων για τη διασφάλιση 
των οικονομικών πόρων και της ανάλυσης των περι¬ 
βαλλοντικών επιπτώσεων. Το πρόγραμμα αποξήλωσης 
συγκροτείται πριν την κατασκευή της εγκατάστασης και 
επικαιροποιείται κατά τη διάρκεια της ζωής της εγκα¬ 
τάστασης. 

β) Ο σχεδιασμός, η κατασκευή, η λειτουργία, η χρή¬ 
ση και οι τροποποιήσεις των εγκαταστάσεων ΑΚΡΑ 
πραγματοποιούνται έτσι ώστε η διαδικασία της τελικής 
αποξήλωσης της εγκατάστασης να απλουστεύεται, οι 
δε ανθρώπινοι και οικονομικοί πόροι, καθώς και η παρα¬ 
γωγή ραδιενεργών ή άλλων αποβλήτων κατά την τελική 
αποξήλωση, να ελαχιστοποιούνται. 

Άρθρο 14 

Απαιτήσεις ασφάλειας κατά τη διάθεση ραδιε¬ 
νεργών αποβλήτων 

Για εγκαταστάσεις διάθεσης ραδιενεργών αποβλή¬ 
των, εφαρμόζονται οι διατάξεις της κοινής υπουργικής 
απόφασης αριθ. ΥΠΕΧΩΔΕ/ΕΥΠΕ/οικ. 107017 (Β' 1225/ 
5.9.2006) περί «εκτίμησης των περιβαλλοντικών επι¬ 
πτώσεων ορισμένων σχεδίων και προγραμμάτων, σε 
συμμόρφωση με τις διατάξεις της οδηγίας 2001/42/ 
ΕΚ "σχετικά με την εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων" του 
Ευρωπαϊκού Κοινοβουλίου και του Συμβουλίου της 27ης 
Ιουνίου 2001» και ισχύουν όλες οι απαιτήσεις ασφαλείας 
του προηγούμενου άρθρου 13. Επιπλέον, εφαρμόζονται 
και οι παρακάτω απαιτήσεις ασφάλειας: 

α) Παθητικά μέσα ασφάλειας: Η αξιολόγηση της το¬ 
ποθεσίας, ο σχεδιασμός, η κατασκευή, η λειτουργία και 
η παύση λειτουργίας της εγκατάστασης διάθεσης ραδι¬ 
ενεργών αποβλήτων πρέπει να πραγματοποιούνται με 
τέτοιο τρόπο ώστε να επιτυγχάνεται, κατά το μέγιστο 
δυνατό, η ασφάλεια με παθητικά μέσα, και να ελαχιστο¬ 
ποιείται η ανάγκη για μέτρα και ενέργειες μετά την παύση 
λειτουργίας της εγκατάστασης. Πρέπει να εφαρμόζεται 
κατάλληλη εποπτεία και έλεγχος για την προστασία και 
τη διατήρηση των παθητικών χαρακτηριστικών ασφά¬ 
λειας, ούτως ώστε να επιτελείται η λειτουργία και ο σκο¬ 
πός τους, σύμφωνα με την έκθεση ανάλυσης ασφάλειας. 

β) Κατανόηση λειτουργίας και σκοπού εγκατάστασης: 
Τα χαρακτηριστικά της εγκατάστασης διάθεσης και του 
περιβάλλοντος της, καθώς και των παραγόντων που 
επηρεάζουν την ασφάλεια μετά την παύση λειτουργί¬ 
ας, πρέπει να αναλύονται επαρκώς για προβλεπόμενη 
μακρά περίοδο χρόνου (άνω των 1000 ετών). 

γ) Πολλαπλές λειτουργίες ασφάλειας: Η επιλογή της 
τοποθεσίας της εγκατάστασης, ο σχεδιασμός των τεχνη¬ 
τών φραγμάτων (δικλείδων ασφαλείας) και η λειτουργία 
της εγκατάστασης πραγματοποιούνται μέσω πολλαπλών 
λειτουργιών ασφάλειας. Ο φυσικός περιορισμός (περί¬ 
βλημα - συσκευασία) και η απομόνωση των αποβλήτων 
εξασφαλίζεται μέσω διαφορετικών φυσικών και τεχνη¬ 
τών φραγμάτων του συστήματος εναπόθεσης, η λειτουρ¬ 
γικότητα των οποίων επιτυγχάνεται με ποικίλες φυσικές 
και χημικές διεργασίες, σε συνδυασμό με ελέγχους και 
ρυθμίσεις κατά τη λειτουργία. 


δ) Φυσικός περιορισμός (περίβλημα - συσκευασία) 
αποβλήτων: Τα τεχνητά φράγματα (δικλείδες ασφαλεί¬ 
ας), συμπεριλαμβανομένων της μορφής και της συσκευ- 
ασίας των αποβλήτων, καθώς και η τοποθεσία διάθεσης 
επιλέγονται με γνώμονα τον περιορισμό της διασποράς 
των ραδιενεργών αποβλήτων στο περιβάλλον, μέχρι να 
επέλθει σημαντική μείωση του κινδύνου από τα ραδιε¬ 
νεργά απόβλητα, μέσω της ραδιενεργού απομείωσής 
τους. Τυχόν απελευθέρωση ραδιενεργών υλικών αξιο¬ 
λογείται με βάση την ανάλυση ασφάλειας. 

ε) Απομόνωση από τη βιόσφαιρα: Η εγκατάσταση 
διάθεσης ραδιενεργών αποβλήτων χωροθετείται, σχε¬ 
διάζεται και λειτουργεί με σκοπό την απομόνωση των 
αποβλήτων από τον άνθρωπο και τη βιόσφαιρα για 
μακρά περίοδο χρόνου (άνω των 1000 ετών). Για το 
σκοπό αυτό λαμβάνεται υπόψη η φυσική εξέλιξη του 
φυσικού περιβάλλοντος της εγκατάστασης καθώς και 
πιθανά γεγονότα που μπορεί να έχουν επιπτώσεις στην 
εγκατάσταση. 

στ) Τοποθεσία εγκατάστασης: Η τοποθεσία εγκατά¬ 
στασης διάθεσης ραδιενεργών αποβλήτων εξετάζεται 
λεπτομερώς, ώστε να είναι δυνατή η κατανόηση των 
χαρακτηριστικών της τοποθεσίας και της εξέλιξής τους 
στο χρόνο, λαμβάνοντας υπόψη τις παρούσες συνθήκες, 
την πιθανή φυσική εξέλιξη και τα πιθανά φυσικά γεγονό¬ 
τα, καθώς επίσης και τα υπάρχοντα ανθρώπινα σχέδια 
και τις δραστηριότητες στην περιοχή, που ενδέχεται να 
έχουν επίπτωση στην ασφάλεια της εγκατάστασης. 

ζ) Σχεδιασμός-Κατασκευή: Η εγκατάσταση διάθεσης 
ραδιενεργών αποβλήτων και τα τεχνητά φράγματα 
σχεδιάζονται έτσι ώστε να επιτυγχάνεται η φυσική και 
η χημική συμβατότητα με τα χαρακτηριστικά του περι¬ 
βάλλοντος. Ο σχεδιασμός της εγκατάστασης λαμβάνει 
υπόψη την παύση λειτουργίας της εγκατάστασης και 
τη μετάβαση από τη λειτουργία στην παύση λειτουργί¬ 
ας. Η κατασκευή εγκατάστασης διάθεσης ραδιενεργών 
αποβλήτων γίνεται με τρόπο ώστε να διατηρούνται τα 
φυσικά χαρακτηριστικά ασφάλειας του περιβάλλοντος. 
Ο σχεδιασμός και η κατασκευή εγκατάστασης διάθε¬ 
σης ραδιενεργών αποβλήτων εξασφαλίζει την ασφάλεια 
τόσο κατά την περίοδο λειτουργίας της όσο και μετά την 
παύση λειτουργίας. 

η) Λειτουργία: Η λειτουργία εγκατάστασης διάθεσης 
ραδιενεργών αποβλήτων εξασφαλίζει ότι διατηρούνται 
τα χαρακτηριστικά ασφάλειας και οι λειτουργίες ασφά¬ 
λειας που αφορούν στην περίοδο τόσο κατά την περίοδο 
λειτουργίας της όσο και μετά την παύση λειτουργίας της 
εγκατάστασης. 

θ) Παύση λειτουργίας: Η παύση λειτουργίας της εγκα¬ 
τάστασης πραγματοποιείται με τέτοιο τρόπο ώστε να 
εξασφαλίζονται τα χαρακτηριστικά και οι λειτουργίες 
ασφάλειας, που αφορούν στην περίοδο μετά την παύση 
λειτουργίας της εγκατάστασης. 

Άρθρο 15 
Φορείς 
1.Υπουργός 

Ο αρμόδιος για την ΕΕΑΕ Υπουργός έχει την τελική 
ευθύνη για την διαχείριση των ΑΚΡΑ (άρθρο 4 παρ. 1 
του παρόντος). Έχει την ευθύνη για τη συμπλήρωση και 
διεύρυνση του «εθνικού πλαισίου» και την τελική ευθύνη 

για την τήρηση και εφαρμογή της εθνικής πολιτικής. Χο¬ 
ρηγεί, σύμφωνα με το άρθρο 16 του παρόντος τις εκδιδό- 
μενες με υπουργικές αποφάσεις άδειες εγκαταστάσεων 
διαχείρισης ΑΚΡΑ και επιβάλλει τα προβλεπόμενα από το 
άρθρο 5 παρ. 1 περιπτώσεις γ και ε του παρόντος μέτρα, 
κατόπιν εισήγησης της ΕΕΑΕ. Έχει την τελική ευθύνη για 
την έγκριση και υλοποίηση του εθνικού προγράμματος 
του άρθρου 11. 

2. Ελληνική Επιτροπή Ατομικής Ενέργειας (ΕΕΑΕ), σύμ¬ 
φωνα με το άρθρο 6 του παρόντος. 

3. Η Εθνική Επιτροπή Διαχείρισης Ραδιενεργών Απο¬ 
βλήτων (ΕΕΔΡΑ) 

α) Η ΕΕΔΡΑ είναι συλλογικό όργανο με συμβουλευτικό, 
εισηγητικό και επικουρικό ρόλο προς τον αρμόδιο για 
την ΕΕΑΕ υπουργό, σχετικά με την υλοποίηση των πρα¬ 
κτικών πτυχών της εθνικής πολιτικής και του «εθνικού 
πλαισίου», την ανεύρεση των σχετικών εφαρμοστέων 
λύσεων και το συντονισμό των φορέων που εμπλέκονται, 
κατά περίπτωση, σε θέματα διαχείρισης ΑΚΡΑ. 

β) Η ΕΕΔΡΑ συστήνεται με απόφαση της ΕΕΑΕ και απο- 
τελείται από: 

αα) τον πρόεδρο του διοικητικού συμβουλίου της 
ΕΕΑΕ (Πρόεδρος), 

ββ) εκπρόσωπο του αρμόδιου για την ΕΕΑΕ υπουργού, 
γγ) εκπρόσωπο του Υπουργείου Περιβάλλοντος και 
Ενέργειας, του τομέα περιβάλλοντος, 
δδ) εκπρόσωπο του Υπουργείου Οικονομίας και Ανά¬ 
πτυξης, του τομέα οικονομίας και οικονομικών, 
εε) εκπρόσωπο του Υπουργείου Οικονομίας και Ανά¬ 
πτυξης, του τομέα ανάπτυξης και ανταγωνιστικότητας, 
στ) εκπρόσωπο της Γενικής Γραμματείας Συντονισμού 
Διαχείρισης Αποβλήτων του Υπουργείου Εσωτερικών, 
ζζ) εκπρόσωπο του Υπουργείου Υγείας, 
ηη) εκπρόσωπο του Υπουργείου Υποδομών και Με¬ 
ταφορών, 

θθ) εκπρόσωπο της ΕΕΑΕ, 

ιι) εκπρόσωπο του ΕΚΕΦΕ «Δημόκριτος». 

Ο τρόπος λειτουργίας της ΕΕΔΡΑ καθορίζεται από την 
ΕΕΑΕ.Τα μέλη της ΕΕΔΡΑ μπορούν να συνεπικουρούνται 
από στελέχη των φορέων που εκπροσωπούν, χωρίς δι¬ 
καίωμα ψήφου, 
γ) Έργο της ΕΕΔΡΑ είναι: 

αα) Οι επικαιροποιήσεις του εθνικού προγράμματος 
διαχείρισης ΑΚΡΑ από την παραγωγή έως τη διάθεσή 
τους σύμφωνα με τα άρθρα 11 και 12 του παρόντος λαμ- 
βάνοντας υπόψη τις ανάγκες της χώρας και την εθνική 
πολιτική. 

ββ) Η κατάρτιση του σχεδίου χρηματοδότησης και η 
εισήγηση τρόπων για την ανεύρεση των κονδυλίων που 
απαιτούνται για την υλοποίηση του εθνικού προγράμ¬ 
ματος διαχείρισης των ΑΚΡΑ. 

γγ) Η εισήγηση για την κατάρτιση μελετών ή την προ¬ 
κήρυξη διαγωνισμών σχετικά με την υλοποίηση δράσε¬ 
ων στο πλαίσιο του εθνικού προγράμματος. 

δδ) Η παρακολούθηση της πορείας και της προόδου 
εφαρμογής των δράσεων των παραπάνω υποπεριπτώ¬ 
σεων αα έως γγ καθώς και η αξιολόγησή τους. 

4. Ο κάτοχος άδειας 

α) Ο κάτοχος άδειας εγκατάστασης ή/και δραστη¬ 
ριοτήτων διαχείρισης ΑΚΡΑ λειτουργεί εγκατάσταση 
διαχείρισης ή δραστηριοποιείται στη διαχείριση ΑΚΡΑ 


κατέχοντας σχετική άδεια σύμφωνα με τα άρθρα 7 και 
16 του παρόντος. Ο κάτοχος άδειας έχει την κύρια ευ¬ 
θύνη για την ασφάλεια και την ακτινοπροστασία και τη 
διασφάλιση, τήρηση και εφαρμογή, σε όλα τα στάδια της 
ζωής της εγκατάστασης, των βασικών αρχών ασφάλειας 
και ακτινοπροστασίας, σύμφωνα με την κείμενη νομο¬ 
θεσία, καθώς και τα εφαρμοστέα πρότυπα ασφάλειας 
του Διεθνούς Οργανισμού Ατομικής Ενέργειας (ΔΟΑΕ) 
και της ΕΕ, και κατ' ελάχιστο των απαιτήσεων ασφαλεί¬ 
ας του άρθρου 13 και του άρθρου 14 εάν πρόκειται για 
εγκαταστάσεις διάθεσης. 

β) Ο κάτοχος άδειας εγκατάστασης διάθεσης ραδιε¬ 
νεργών αποβλήτων ανήκει στον δημόσιο τομέα. 

5. Ο Παραγωγός αναλωθέντων καυσίμων και ραδιε¬ 
νεργών αποβλήτων(ΑΚΡΑ) 

α) Ο παραγωγός ΑΚΡΑ, είναι κάτοχος άδειας πρακτικής 
ή δραστηριότητας που έχει ως συνέπεια την παραγωγή 
ΑΚΡΑ, και η οποία (άδεια) χορηγείται σύμφωνα με την 
κείμενη νομοθεσία. Ειδικότερα: 

αα) σε ό,τι αφορά στον παραγωγό αναλωθέντος καυ¬ 
σίμου, η ανωτέρω άδεια έχει χορηγηθεί σύμφωνα με τις 
διατάξεις της υπουργικής απόφασης αριθ. Π/112/305 
(Β'2877/26.10.2012) «Βασικές απαιτήσεις - αρχές πυρη¬ 
νικής ασφάλειας και ρυθμιστικός έλεγχος ερευνητικών 
πυρηνικών αντιδραστήρων», 
ββ) σε ό,τι αφορά στον παραγωγό ραδιενεργών απο¬ 
βλήτων, η ανωτέρω άδεια είναι η άδεια λειτουργίας η 
οποία έχει χορηγηθεί σύμφωνα με τις διατάξεις των Κα¬ 
νονισμών Ακτινοπροστασίας ή του παρόντος, 
γγ) ο παραγωγός αναλωθέντος καυσίμου μπορεί να 
είναι και παραγωγός ραδιενεργών αποβλήτων, 
β) Στο πλαίσιο των όρων των εν λόγω αδειών: 
αα) ο παραγωγός αναλωθέντος καυσίμου έχει την 
κύρια ευθύνη της διαχείρισής του μέχρις της οριστικής 
επιστροφής τους σε χώρα προμηθεύτρια ή παραγωγό 
καυσίμων ερευνητικών πυρηνικών αντιδραστήρων (άρ¬ 
θρο 4 του παρόντος), και 

ββ) ο παραγωγός ραδιενεργών αποβλήτων έχει την κύ¬ 
ρια ευθύνη της διαχείρισής τους μέχρι, είτε της φυσικής 
τους απομείωσης στα θεσμοθετημένα επίπεδα αποδέ¬ 
σμευσης με βάση τους Κανονισμούς Ακτινοπροστασίας, 
είτε της αποστολής τους σε εγκεκριμένη εγκατάσταση 
διαχείρισης ΑΚΡΑ, εντός ή εκτός της χώρας. 

γ) Σε κάθε περίπτωση, ο παραγωγός ΑΚΡΑ επιβαρύνε¬ 
ται με το κόστος διαχείρισής τους. Ο παραγωγός ΑΚΡΑ, 
με κλιμακούμενη προσέγγιση, υποχρεούται να διαθέτει 
όλους τους απαιτούμενους οικονομικούς πόρους, την 
υλικοτεχνική υποδομή και το εξειδικευμένο ανθρώπι¬ 
νο δυναμικό που απαιτείται, κατά περίπτωση, για την 
ασφαλή διαχείριση, συμπεριλαμβανομένης και της απο¬ 
δέσμευσης των ΑΚΡΑ. Επίσης υποχρεούται να τηρεί τις 
αρχές της εθνικής πολιτικής όπως αυτές προβλέπονται 
στο άρθρο 4 του παρόντος, καθώς και τις σχετικές εθνι¬ 
κές κατευθυντήριες γραμμές της περ. η της παρ. 2 του 
άρθρου 6 του παρόντος. 

6. Η Εθνική Εγκατάσταση Προσωρινής Αποθήκευσης 
και Διαχείρισης Ραδιενεργών Αποβλήτων (ΕΕΠΑΔΡΑ) 

Μία εγκατάσταση διαχείρισης ραδιενεργών αποβλή¬ 
των καθορίζεται ως Εθνική Εγκατάσταση Προσωρινής 
Αποθήκευσης και Διαχείρισης Ραδιενεργών Αποβλήτων 
(ΕΕΠΑΔΡΑ) με απόφαση του αρμοδίου για την ΕΕΑΕ 

υπουργού, κατόπιν σύμφωνης γνώμης της ΕΕΑΕ μετά 
από γνωμοδότηση της ΕΕΔΡΑ. Η ΕΕΠΑΔΡΑ, εκτός της 
προσωρινής αποθήκευσης και διαχείρισης ραδιενερ¬ 
γών αποβλήτων, υποχρεούνται και να αναλαμβάνει την 
προσωρινή αποθήκευση και την κατάλληλη διαχείριση, 
μέχρι την εξεύρεση λύσης τελικής διαχείρισης, όλων των 
έκθετων ραδιενεργών πηγών και ραδιενεργών υλικών 
για τα οποία, κατά την κρίση της ΕΕΑΕ, προκύπτει ανάγκη 
διαχείρισής τους, για λόγους ακτινοπροστασίας, ασφά¬ 
λειας και πυρηνικής προστασίας. Η ΕΕΠΑΔΡΑ ανήκει στον 
δημόσιο τομέα. 

7. Το κοινό 

Οι παραπάνω φορείς των παρ. 1 έως 6 είναι υποχρε¬ 
ωμένοι να παρέχουν στο κοινό την απαραίτητη πληρο¬ 
φόρηση και τη δυνατότητα για ουσιαστική συμμετοχή 
στη διαδικασία λήψης αποφάσεων σχετικά με τη διαχεί¬ 
ριση των ΑΚΡΑ, σύμφωνα με την εθνική νομοθεσία και 
τις διεθνείς υποχρεώσεις, με την προϋπόθεση ότι αυτό 
δεν θέτει σε κίνδυνο την δημόσια ασφάλεια (άρθρο 10 
του παρόντος). 

ΚΕΦΑΛΑΙΟ 4 

ΑΔΕΙΟΔΟΤΗΣΗ - ΕΠΙΘΕΩΡΗΣΕΙΣ - ΕΛΕΓΧΟΙ 

Άρθρο 16 

Σύστημα αδειοδότησης - απαιτήσεις 

1. Κάθε πρακτική, έργο, δραστηριότητα ή λειτουργία 
εγκατάστασης που αφορά στη διαχείριση ραδιενεργών 
αποβλήτων προϋποθέτει άδεια σύμφωνα με τις διατάξεις 
του παρόντος, των Κανονισμών Ακτινοπροστασίας, και 
της λοιπής κείμενης νομοθεσίας, λαμβάνοντας υπόψη 
κλιμακούμενη προσέγγιση. 

2. Στις περιπτώσεις πρακτικών που συνεπάγονται πα¬ 
ραγωγή ραδιενεργών αποβλήτων και για την εφαρμογή 
των οποίων (πρακτικών) απαιτείται άδεια, σύμφωνα με 
την κείμενη νομοθεσία, τότε η άδεια αυτή περιλαμβά¬ 
νει και τη διαχείριση των παραγομένων ραδιενεργών 
αποβλήτων. 

3. Στα διάφορα στάδια της ζωής της εγκατάστασης 
διαχείρισης ραδιενεργών αποβλήτων, πέραν των άλλων 
απαιτήσεων που προβλέπονται από την κείμενη νομο¬ 
θεσία, απαιτούνται, από πλευράς ακτινοπροστασίας και 
ραδιολογικής - πυρηνικής ασφάλειας, οι εξής άδειες: 

α. Άδεια σκοπιμότητας 

β. Άδεια ίδρυσης σε συγκεκριμένο τόπο 

γ. Έγκριση σχεδιασμού 

δ. Άδεια λειτουργίας 

ε. Άδεια αποξήλωσης 

στ. Έγκριση απελευθέρωσης περιοχής από τον ρυθ¬ 
μιστικό έλεγχο. 

4. Σε περίπτωση σημαντικών τροποποιήσεων, από 
άποψη ακτινοπροστασίας και ασφάλειας, ή σημαντικών 
τροποποιήσεων των δραστηριοτήτων που πραγματο¬ 
ποιούνται στην εγκατάσταση, απαιτείται τροποποίηση 
της άδειας. 

5. Η διαδικασία χορήγησηςτων παραπάνω αδειών κα¬ 
θορίζεται με κοινή απόφαση του υπουργού Παιδείας, 
Έρευνας και Θρησκευμάτων, του υπουργού Περιβάλ¬ 
λοντος και Ενέργειας, του υπουργού Οικονομίας και 
Ανάπτυξης, του υπουργού Εσωτερικών, του υπουργού 
Υγείας και του υπουργού Υποδομών και Μεταφορών, 
κατόπιν εισηγήσεωςτης ΕΕΑΕ. 


Άρθρο 17 

Σύστημα επιθεωρήσεων και ελέγχων 

Η Ελληνική Επιτροπή Ατομικής Ενέργειας (ΕΕΑΕ) 
εφαρμόζει και τηρεί το σύστημα επιθεωρήσεων και το 
σύστημα ρυθμιστικών ελέγχων (άρθρο 5 παρ. 1 περ. δ 
του παρόντος) σε δραστηριότητες και εγκαταστάσεις δι¬ 
αχείρισης ΑΚΡΑ. Οι διαδικασίες που εφαρμόζονται κατά 
τη διενέργεια των εν λόγω ελέγχων και ρυθμιστικών επι¬ 
θεωρήσεων καθορίζονται από την ΕΕΑΕ και ακολουθούν 
κλιμακούμενη προσέγγιση. Με σκοπό τη διενέργεια των 
εν λόγω ελέγχων και ρυθμιστικών επιθεωρήσεων: 

1. Η ΕΕΑΕ έχει το δικαίωμα τακτικών και έκτακτων 
επιθεωρήσεων και ελέγχων της ασφαλούς λειτουργίας, 
τις οποίες μπορεί να προαναγγείλει ή όχι στον κάτοχο 
άδειας, με σκοπό τη διασφάλιση της συμμόρφωσης 
προς τις απαιτήσεις του παρόντος και τους όρους τόσο 
των εγκρίσεων όσο και των αδειών. Τα ευρήματα των 
ελέγχων και των επιθεωρήσεων, συμπεριλαμβανομένων 
τυχόν υποδείξεων ή απαιτήσεων για τη βελτίωση της 
ασφάλειας της εγκατάστασης ΑΚΡΑ, καταγράφονται σε 
εκθέσεις επιθεώρησης, οι οποίες γνωστοποιούνται στον 
κάτοχο αδείας και προς κάθε ενδιαφερόμενο, έχοντα 
έννομο συμφέρον. 

2. Κατά τη διάρκεια των επιθεωρήσεων, ο κάτοχος 
αδείας υποχρεούται να επιτρέπει και να διευκολύνει την 
απεριόριστη πρόσβαση των επιθεωρητών, σε οποιο- 
δήποτε σημείο της εγκατάστασης, σε έγγραφα ή άλλες 
πηγές πληροφοριών, που άπτονται της ασφάλειας της 
εγκατάστασης διαχείρισης ΑΚΡΑ, καθώς και την επικοι¬ 
νωνία με οποιοδήποτε μέλος του προσωπικού. Σε περί¬ 
πτωση κατά την οποία ο κάτοχος άδειας αρνείται ή φέρει 
προσκόμματα στη διενέργεια της επιθεώρησης, η ΕΕΑΕ 
μπορεί να ζητήσει τη συνδρομή της αστυνομικής αρχής. 

3. Η ΕΕΑΕ έχει το δικαίωμα, εφόσον διαπιστώσει ασυμ¬ 
φωνίες προς τις απαιτήσεις του παρόντος και τους όρους 
της άδειας ή της έγκρισης, να προβεί σε τροποποίηση, 
αναστολή ή και ανάκληση της ισχύουσας άδειας ή έγκρι¬ 
σης ή σε ανάλογη εισήγηση στον αρμόδιο για την ΕΕΑΕ 
υπουργό, αν πρόκειται για άδεια που έχει χορηγηθεί με 
υπουργική απόφαση. Η έκδοση νέων αδειών ή εγκρίσε¬ 
ων ακολουθεί τις διαδικασίες που καθορίζονται, κατά 
περίπτωση, στο άρθρο 16. 

4. Η ΕΕΑΕ, ως αρμόδια για την αξιολόγηση της ασφά¬ 
λειας των εγκαταστάσεων διαχείρισης ΑΚΡΑ της χώρας, 
αν κρίνει σκόπιμο, ζητά τη συνδρομή άλλων φορέων, με 
την κατάλληλη τεχνογνωσία, στη χώρα ή στο εξωτερικό. 
Προκειμένου για την αξιολόγηση επιμέρους θεμάτων 
ασφάλειας των εγκαταστάσεων ΑΚΡΑ, για τα οποία η ΕΕΑΕ 
δεν είναι αρμόδια, απαιτείται γνωμοδότηση των αρμόδι¬ 
ων εθνικών φορέων. Η γνωμοδότηση αυτή διαβιβάζεται 
στην ΕΕΑΕ από τον κατά περίπτωση αρμόδιο φορέα. 

5. Τα πορίσματα της ΕΕΑΕ από τις επιθεωρήσεις, ελέγ¬ 
χους και αξιολογήσεις της ασφάλειας των εγκαταστάσε¬ 
ων διαχείρισης ΑΚΡΑ καταγράφονται και τεκμηριώνονται 
σε εκθέσεις. 

6. Η ΕΕΑΕ δύναται να απαιτήσει λήψη μέτρων ή βελτι¬ 
ώσεις ή/και τροποποιήσεις στην εγκατάσταση ή στα έγ¬ 
γραφα ασφάλειας από τον κάτοχο της άδειας, όποτε κρίνει 
απαραίτητο, με σκοπό τη διατήρηση υψηλού επιπέδου 
ασφάλειας, ιδίως αν διαπιστώνεται απόκλιση από τους 
όρους της άδειας ή τις βασικές απαιτήσεις της ασφάλειας 

ή των προϋποθέσεων της μελέτης περιβαλλοντικών επι¬ 
πτώσεων των εγκαταστάσεων διαχείρισης ΑΚΡΑ. 

7. Σε περίπτωση μη συμμόρφωσης του κατόχου αδείας 
προς τις απαιτήσεις της ΕΕΑΕ, αυτή δύναται να προβεί 
στην ανάκληση ή αναστολή της άδειας ή έγκρισης που 
έχει εκδώσει ή να εισηγηθεί την αναστολή ή ανάκληση 
των αδειών και να εισηγηθεί ή επιβάλλει κυρώσεις σύμ¬ 
φωνα με την κείμενη νομοθεσία και τις διατάξεις του 
παρόντος. 

ΚΕΦΑΛΑΙΟ 5 

ΔΙΑΔΙΚΑΣΙΕΣ ΔΙΑΧΕΙΡΙΣΗΣ 

ΑΝΑΛΩΘΕΝΤΟΣ ΚΑΥΣΙΜΟΥ 

ΚΑΙ ΡΑΔΙΕΝΕΡΓΩΝ ΑΠΟΒΛΗΤΩΝ 

Άρθρο 18 

Εισαγωγή ΑΚΡΑ 

Απαγορεύεται η εισαγωγή αναλωθέντος καυσίμου 
και ραδιενεργών αποβλήτων για οποιοδήποτε σκοπό, 
συμπεριλαμβανομένης της επεξεργασίας, αποθήκευσης 
ή διάθεσης εντός των συνόρων της χώρας. 

Άρθρο 19 

Αποδέσμευση ραδιενεργών αποβλήτων 

Απαγορεύεται η αποδέσμευση εντός των συνόρων της 
χώρας ραδιενεργών αποβλήτων, εκτός: 

α) αυτών των οποίων η ραδιενέργεια ή η συγκέντρωση 
ραδιενέργειας είναι μικρότερη από τα αντίστοιχα επίπε¬ 
δα αποδέσμευσης, 

β) των εξαιρουμένων ραδιενεργών υλικών, οργάνων 
και συσκευών και των οποίων η διαδικασία αποδέσμευ¬ 
σης καθορίζεται από την ΕΕΑΕ. 

Άρθρο 20 

Μεταφορά αναλωθέντων καυσίμων 

και ραδιενεργών αποβλήτων 

1. Η μεταφορά των αναλωθέντων καυσίμων και ρα¬ 
διενεργών αποβλήτων εντός των συνόρων της χώρας 
εμπίπτει στο πεδίο μεταφοράς ραδιενεργών υλικών, 
όπως καθορίζεται με τους Κανονισμούς Ακτινοπροστα¬ 
σίας και τις υπόλοιπες κανονιστικές διατάξεις μεταφοράς 
επικινδύνων υλικών. 

2. Οι αποστολές αναλωθέντων καυσίμων και ραδιενερ¬ 
γών αποβλήτων μεταξύ της Ελλάδας και των λοιπών κρα¬ 
τών μελών της ΕΕ, καθώς και προς και από τρίτες χώρες 
καθορίζονται στο π.δ. 83/2010 (Α' 147) «Προσαρμογή της 
ελληνικής νομοθεσίας στην Οδηγία 2006/117/Ευρατόμ 
του Συμβουλίου της 20ης Νοεμβρίου 2006 σχετικά με 
την επιτήρηση και τον έλεγχο των αποστολών ραδιενερ¬ 
γών αποβλήτων και αναλωμένου πυρηνικού καυσίμου» 
και στις αναθεωρήσεις αυτού. 

3. Η μεταφορά αναλωθέντων καυσίμων και ραδιενερ¬ 
γών αποβλήτων εντός των ορίων της εγκατάστασης δια¬ 
χείρισης ΑΚΡΑ εγκρίνεται από την ΕΕΑΕ, και περιλαμβά¬ 
νεται στους όρους της αδειοδότησης της εγκατάστασης. 

Άρθρο 21 

Αποθήκευση ραδιενεργών αποβλήτων 

1 .(α) Η αποθήκευση ραδιενεργών υλικών και αποβλή¬ 
των δεν συνιστά λύση τελικής διαχείρισης ΑΚΡΑ. 

(β) Ο χρόνος αποθήκευσης σε εγκατάσταση προσωρινής 
αποθήκευσης και διαχείρισης ραδιενεργών αποβλήτων 


καθορίζεται στους όρους αδειοδότησης της εγκατάστα¬ 
σης. Σε κάθε περίπτωση, ο μέγιστος χρόνος αποθή κευσης 
δεν μπορεί να υπερβαίνει τα εκατό (100) έτη. 

(γ) Ραδιενεργά απόβλητα που παράγονται στα πλαίσια 
μιας πρακτικής ή δραστηριότητας μπορούν να αποθη¬ 
κεύονται σε χώρο προσωρινής αποθήκευσης ΡΑ εντός 
της εγκατάστασης όπου παρήχθησαν, εγκεκριμένο από 
την ΕΕΑΕ, σύμφωνα με τους όρους της άδειας της εγκα¬ 
τάστασης, και για συνολική διάρκεια δέκα (10) ετών, 
κατά το μέγιστο. Μετά την πάροδο των δέκα (10) ετών 
τα ραδιενεργά απόβλητα είτε αποδεσμεύονται, εφόσον 
πληρούνταιτα επίπεδα αποδέσμευσης, ή μεταφέρονται 
σε εγκεκριμένη εγκατάσταση αποθήκευσης και διαχεί¬ 
ρισης ραδιενεργών αποβλήτων. 

2. Τα αναλωθέντα καύσιμα φυλάσσονται, μέχρι την 
εξαγωγή τους από τη χώρα, σε εγκεκριμένους χώρους 
της εγκατάστασης, σύμφωνα με τους όρους της άδειας 
της εγκατάστασης. 

3. Στις εγκαταστάσεις ή χώρους προσωρινής αποθή¬ 
κευσης ΡΑ τα ραδιενεργά απόβλητα παραμένουν για ένα 
χρονικό διάστημα σύμφωνα με τους όρους της άδειας, 
με σκοπό είτε την εξαγωγή τους από την χώρα, είτε την 
απομείωση της ραδιενέργειάςτους, έτσι ώστε ή να είναι 
ασφαλέστερη η περαιτέρω διαχείρισή τους, ή να είναι 
δυνατή η τελική τους αποδέσμευση στο περιβάλλον, 
σύμφωνα με τους Κανονισμούς Ακτινοπροστασίας, είτε 
τη μεταφορά τους σε εγκεκριμένη εγκατάσταση διαχείρι¬ 
σης. Ο χρόνος παραμονής των ραδιενεργών αποβλήτων 
στους χώρους αποθήκευσης εγκρίνεται από την ΕΕΑΕ, 
λαμβανομένων υπόψη παραμέτρων όπως, ενδεικτικά, 
ο χρόνος ημιζωής τους, η φυσική τους κατάσταση, η 
μορφή τους, η δυνατότητα μορφοποίησής τους, η προ¬ 
έλευσή τους. 

Άρθρο 22 

Επεξεργασία ραδιενεργών αποβλήτων 
Οι φυσικές, χημικές και βιολογικές μέθοδοι που εφαρ¬ 
μόζονται σε όλα τα στάδια της επεξεργασίας των ΡΑ, εί¬ 
ναι εγκεκριμένες από την ΕΕΑΕ, ως προς την αιτιολόγηση 
τηςεφαρμογήςτουςκαιτη βελτιστοποίηση των μέτρων 
ακτινοπροστασίας, λαμβανομένων υπόψη οικονομικών 
και κοινωνικών παραγόντων, και περιλαμβάνονται στους 
όρους αδειοδότησης της εγκατάστασης ή δραστηριό¬ 
τητας. Οι παραπάνω μέθοδοι είναι δυνατόν να αναθε¬ 
ωρούνται, εφόσον προκύψουν νέα στοιχεία σχετικά με 
την αποτελεσματικότητά τους. 

Άρθρο 23 

Εκλύσεις ραδιενεργών αποβλήτων 
Οι εκλύσεις ραδιενεργών υλικών στο περιβάλλον ή 
στους φυσικούς αποδέκτες πραγματοποιούνται σύμφω¬ 
να με τους Κανονισμούς Ακτινοπροστασίας και τα κατά 
περίπτωση εγκεκριμένα από την ΕΕΑΕ όρια εκλύσεων, 
όπως συμπεριλαμβάνονται στους όρους της άδειας. 
Κατά τη διαδικασία της έκλυσης ραδιενεργών υλικών 
στο περιβάλλον ή στους φυσικούς αποδέκτες, τα ραδι¬ 
ενεργά υλικά ελέγχονται ως προς τη ραδιενέργεια και τη 
ραδιενεργό τους συγκέντρωση τόσον πριν όσο και κατά 
την διάρκεια της έκλυσης, έτσι ώστε οι αποδεσμευμένες 
ποσότητες να υπολείπονται των εγκεκριμένων ορίων 
έκλυσης. Οι προδιαγραφές των οργάνων και του εξο¬ 
πλισμού που διατίθεται για τον έγκαιρο εντοπισμό τυχόν 
αποκλίσεων, εγκρίνονται ως προς την καταλληλότητά 
τους από την ΕΕΑΕ. Ο κάτοχος άδειας της εγκατάστα¬ 
σης υποχρεούται να αναφέρει στην ΕΕΑΕ οποιαδήποτε 
υπέρβαση των εγκεκριμένων ορίων έκλυσης. 

Άρθρο 24 

Πυρηνική προστασία ΑΚΡΑ 

1. Η πυρηνική προστασία των αναλωθέντων καυσίμων και των ραδιενεργών αποβλήτων που περιέχουν πυρηνικά 
υλικά, διέπεται από τις διατάξεις του ν. 1636/1986 (Α' 106) «Κύρωση Σύμβασης για τη Φυσική Προστασία Πυρηνικού 
Υλικού», όπως αυτός τροποποιήθηκε με το ν. 3990/2011 (Α' 159). 

2. Η πυρηνική προστασία των ραδιενεργών αποβλήτων, πραγματοποιείται κατά τρόπο ώστε να διασφαλίζεται: 

α) η προστασία τους από κλοπή, πυρκαγιά και άλλες φυσικές ή τεχνητές καταστροφές, 

β) η παρεμπόδιση της πρόσβασης από μη εξουσιοδοτημένα για τη διαχείρισή τους άτομα. 

Άρθρο 25 

Κυρώσεις 

1. Στους φορείς και στα φυσικά πρόσωπα διαχείρισης που παραβαίνουν τις διατάξεις του παρόντος, με πράξη ή 
παράλειψη, επιβάλλονται αναλόγως οι κυρώσεις που προβλέπονται στον ν. 1650/1986 (Α' 160) και ειδικότερα στο 
άρθρο 28 αυτού, όπως τροποποιημένο ισχύει με το άρθρο 7 του ν. 4042/2012 (Α'24), στο άρθρο 29 αυτού και στο 
άρθρο 30 αυτού, όπως τροποποιημένο ισχύει με το άρθρο 21 του ν. 4014/2011 (Α'209). 

2. Επίσης τυγχάνουν εφαρμογής και τα άρθρα 4, 5 και 8 παρ. 1 του ν. 4042/2012 (Α' 24), καθώς και το άρθρο 46 
του ν. 4310/2014 (Α'258). 

3. Οι ως άνω κυρώσεις, επιβάλλονται ανεξάρτητα από τις κυρώσεις που προβλέπονται και σε άλλες διατάξεις της 
κείμενης νομοθεσίας. 

Άρθρο 26 

Αντισταθμιστικά οφέλη 

Εφόσον κριθεί απαραίτητο να δημιουργηθεί εθνική εγκατάσταση τελικής διάθεσης ραδιενεργών αποβλήτων σε 
ορισμένη περιοχή, υποχρεωτικά παρέχονται αντισταθμιστικά οφέλη στους οργανισμούς τοπικής αυτοδιοίκησης 
α'βαθμού της περιοχής αυτής. Τα αντισταθμιστικά οφέλη έχουν κοινωνικό, οικονομικό, αναπτυξιακό, περιβαλλο¬ 
ντικό, πολιτιστικό, ή άλλο χαρακτήρα, ανάλογα με τις ανάγκες της περιοχής και μετά από μελέτη και εκτίμηση των 
ενδεχόμενων επιπτώσεων, όπως περιγράφονται στα άρθρα 13,14,16, 24 και 7 του παρόντος. Οι αρμόδιοι για την 
διαχείριση των ΑΚΡΑ φορείς συνεργάζονται με τους αρμόδιους φορείς και παράγοντες της τοπικής αυτοδιοίκησης 
για τη μορφή και το ύψος των αντισταθμιστικών οφελών, τα οποία καθορίζονται με κοινή απόφαση του αρμόδιου 
για την ΕΕΑΕ υπουργού και των καθ' ύλην αρμόδιων υπουργών.». 

10. Στο άρθρο 13 του π.δ. 122/2013, το οποίο αναριθμείται σε άρθρο 27 και τίθεται ως παράγραφος «1» του 
άρθρου αυτού, προστίθεται παρ. 2 ως εξής: 

«2. Οι κάτοχοι άδειας εγκατάστασης ή/και δραστηριοτήτων σχετικών με τη διαχείριση ραδιενεργών αποβλήτων, 
υποχρεούνται να δηλώσουν στην ΕΕΑΕ τα ραδιενεργά απόβλητα, τα οποία δημιουργήθηκαν από παλαιές ή παρελ- 
θοντικές πρακτικές, έργα ή δραστηριότητες και τα οποία δεν επιτρέπεται να αποδεσμευτούν.». 

Άρθρο 2 

Έναρξη ισχύος 

Οι διατάξεις του παρόντος π.δ. ισχύουν από τη δημοσίευσή του στην Εφημερίδα της Κυβερνήσεως. 

Στον Υπουργό Παιδείας, Έρευνας και Θρησκευμάτων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Αυγούστου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αναπληρωτής Υπουργός Παιδείας, 
Έρευνας και Θρησκευμάτων 

ΚΩΝΣΤΑΝΤΙΝΟΣ ΦΩΤΑΚΗΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 


Οι Υπουργοί 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Υγείας 

ΑΝΔΡΕΑΣ ΞΑΝΘΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 
























